Ville Nieminens

Ville Nieminens (; dzimis ) ir bijušais somu hokejists, uzbrucējs. Karjeras laikā aizvadījis 385 spēles Nacionālajā hokeja līgā. 2001. gadā Kolorādo "Avalanche" sastāvā izcīnījis Stenlija kausu. Somijas hokeja izlases rindās spēlējis divos Olimpisko spēļu turnīros, 
2006. gadā izcīnot sudraba medaļas.

 Karjera 
Karjeru uzsācis 1994. gadā Somijas līgas klubā Tamperes "Tappara". 1997. gadā uzsācis spēlēt Ziemeļamerikā. 1997. gada NHL draftā viņu Kolorādo "Avalanche" izraudzījās trešajā kārtā ar kopējo 78. kārtas numuru. Pirmās trīs sezonas aizvadījis AHL klubā Heršijas "Bears", NHL debitējis 1999.—2000. gada sezonā "Avalanche" sastāvā. 2000.—2001. gada sezonā bija Stenlija kausa ieguvējs ar "Avalanche". Vēlāk spēlējis vairāku citu NHL klubu sastāvā: Pitsburgas "Penguins", Čikāgas "Blackhawks", Kalgari "Flames", Ņujorkas "Rangers", Sanhosē "Sharks" un Sentluisas "Blues". NHL lokauta laikā spēlēja "Tappara" sastāvā, šīs vienības sastāvā arī spēlēja laikā no 2008. līdz 2010. gadam. 2007.—2008. gada sezonu somu hokejists aizvadīja Zviedrijas kluba Malmes "Redhawks" sastāvā.

2010.—2011. gada sezonu viņš uzsāka KHL karjeru, sezonu aizvadot Novosibirskas "Sibirj" sastāvā. 2011.—2012. gada sezonu viņš uzsāka Ņižņekamskas "Ņeftehimik" sastāvā, taču novembra sākumā parakstījis līgumu ar Rīgas "Dinamo" vienību."Dinamo" pievienosies Stenlija kausa ieguvējs Nieminens Taču īsi pirms 2012. gada sākuma hokejists pameta "Dinamo"."Dinamo" atsakās arī no Nieminena

2012. gadā hokejists atgriezās Tamperes "Tappara" rindās, tās sastāvā aizvadot nākamās divas sezonas. 2014.—15. gada sezonu aizvadīja Raumas "Lukko" rindās, taču tad noslēdza profesionāļa karjeru.

 Izlases karjera 
Somijas izlases sastāvā spēlējis 1997. gada Pasaules čempionātā junioriem, 2002. un 2006. gada ziemas olimpiskajās spēlēs, kā arī 2004. gada Pasaules kausa izcīņā. 2004. gada Pasaules kausa izcīņā un 2006. gada Olimpiskajās spēlēs tika izcīnīta sudraba medaļa.

 Atsauces 

 Ārējās saites 

Kategorija:1977. gadā dzimušie
Kategorija:Somijas hokejisti
Kategorija:Kolorādo "Avalanche" spēlētāji
Kategorija:Pitsburgas "Penguins" spēlētāji
Kategorija:Čikāgas "Blackhawks" spēlētāji
Kategorija:Kalgari "Flames" spēlētāji
Kategorija:Ņujorkas "Rangers" spēlētāji
Kategorija:Sanhosē "Sharks" spēlētāji
Kategorija:Sentluisas "Blues" spēlētāji
Kategorija:Novosibirskas "Sibirj" spēlētāji
Kategorija:Ņižņekamskas "Ņeftehimik" spēlētāji
Kategorija:Rīgas "Dinamo" spēlētāji
Kategorija:Stenlija kausa ieguvēji
Kategorija:Hokejisti 2002. gada ziemas olimpiskajās spēlēs
Kategorija:Hokejisti 2006. gada ziemas olimpiskajās spēlēs
Kategorija:Pirkanmā dzimušie
Kategorija:2006. gada ziemas olimpisko spēļu medaļnieki
Kategorija:Olimpiskie sudraba medaļnieki hokejā
Kategorija:Somijas olimpiskie sudraba medaļnieki